Die handsakke in nege style – met name soos Shaka (’n groot reissak), Nandi (’n klein handsak) en Thandi (inkopiesak) – word vir ’n nismark vervaardig “Dit is ontwerp vir sterk, trendy vroue,” sê Amanda. Vroue in Woodstock, Kaapstad, maak die sakke, en die man wat die patrone sny, is ook plaaslik. Elke vel kies sy met die hand uit by ’n leerlooiery in KwaZulu-Natal. “Wanneer ek daar rondkruip, sien ek al hoe die handsak gaan lyk.”
Nes die Amerikaanse uitvinder Thomas Edison glo sy: Inspirasie is net die begin, die res harde werk. Destyds toe sy haar studies opgeskop het, het haar verbysterde pa gesê: “Nooi, jy maak jou bed op – en jy moet op hom lê, al is hy hard.”